Apple Intelligence

Apple Intelligence היא פלטפורמת בינה מלאכותית שפותחה על ידי חברת אפל<ref name="TheVergeInfo"></ref> הפועלת בעיבוד בענן, בשילוב עיבוד בחומרת המכשיר עצמו. המערכת הוכרזה ב-10 ביוני 2024 בכנס המפתחים WWDC 2024, כשילוב בתוך מערכות ההפעלה iOS 18 ,iPadOS 18, ו-macOS Sequoia, שהוכרזו לצד הפלטפורמה. המערכת מאפשרת, כתוצאה משיתוף פעולה של אפל עם חברת הבינה המלאכותית OpenAI, אינטגרציה עם מודל השפה ChatGPT, המאפשרת לסירי לשלוח שאלות מורכבות של משתמשים ל-ChatGPT.<ref name="vergeappleopenai"></ref> לאחר ההכרזה מניית החברה זינקה ב-7%, כשהשווי הכולל שלה שבר שיא, והגיע לשווי הגבוה ביותר של החברה בכל הזמנים.<ref></ref> אחת הסיבות לכך היא שאפל אינטליג'נס יכולה לפעול באופן מלא בפחות מ-10% מהאייפונים הקיימים, מה שיוצר ציפיה לגל רכישות של מכשירים חדשים.<ref></ref>

== פיתוח ==

באוקטובר 2015 רכשה אפל את חברת הבינה המלאכותית Perceptio.<ref></ref> לאחר הרכישה, אפל עסקה במאמצים להבטיח שפעולות הפיתוח של הבינה המלאכותית שלה יישארו סמויות.<ref></ref> המערכת פועלת בחלקה בשיתוף עם מודל השפה ChatGPT. בנוסף, קרייג פדריגי, סגן נשיא לתחום התוכנה, הצהיר במסיבת עיתונאים על אפשרות של שיתוף פעולה עתידי עם מערכת הצ'אטבוט ג'מיני של גוגל.<ref name=":0"></ref>

== מאפיינים עיקריים ==
* אינטגרציה עם מערכת ההפעלה: אפשרות לאתר קבצים בחיפוש ספציפי, כגון מספר רישיון רכב מתוך תמונה, תמונה שחבר מסוים שלח, וכדומה.
* סיכום בתצוגה מקדימה: המערכת תציג סיכום מתומצת של מיילים, ותציג את המיילים החשובים יותר בראש האפליקציה.
* Rewrite – כתיבה מחדש: אפשרות לנסח טקסט מחדש בסגנון שונה.
* Image Wand – "שרביט תמונה": אפשרות ליצור תמונה על בסיס שרטוט שמופיע במסך (בעיקר באייפד).
* הקלטת, תמלול וסיכום שיחות: המערכת תוכל לתמלל שיחות מוקלטות, ולהנפיק סיכום שלהן.
* Cleanup Tool – כלי המחיקה: מאפשר למחוק אנשים ועצמים מתמונות<ref name=":1"></ref>

=== שדרוג לסירי ===
* אפשרות לתקן שאלה או בקשה תוך כדי דיבור
* התמשקות עם ChatGPT, לקבלת תשובות משופרות יותר
* אפשרות לבצע פעולות עם אפליקציות צד ג' המותקנות במכשיר.<ref name=":1" />
* המשכיות: אפשרות להמשיך שיחה קודמת
* מדריכי הפעלה: אפשרות לקבל מידע על ההפעלה והתכונות של המכשיר

=== פרטיות ===
ברירת המחדל של הפעלת המערכת תהייה באמצעות המעבד של המכשיר, כשבעת הצורך, העיבוד יתבצע בענן על ידי שרתים של אפל, באופן שלדברי החברה לא יפגע בפרטיות המשתמשים, משום שהשרתים ייעודיים ואינם שומרים נתונים. בנוסף, יידרש אישור של המשתמש בשביל לאפשר גישה ל-ChatGPT.<ref name=":1" /><ref name=":0" />

== הפצה ==
המערכת מתעתדת לצאת בסתיו של שנת 2024 בשפה האנגלית למשתמשים בארצות הברית, כשבהמשך היא צפויה לצאת גם בשאר העולם.

== מכשירים נתמכים ==
=== מחשבי מקינטוש ===
כל מחשבי המק עם מעבד אפל סיליקון מסדרת M עם macOS Sequoia יוכלו להריץ את Apple Intelligence, כולל:<ref></ref>
* MacBook Air עם מעבד (M1, 2020) ואילך
* MacBook Pro עם מעבד (M1, 2020) ואילך
* Mac mini עם מעבד (M1, 2020) ואילך
* Mac Pro עם מעבד (M2 Ultra, 2023)
* Mac Studio עם מעבד (M1 Pro, 2022) ואילך
* iMac עם מעבד (M1, 2021) ואילך

=== אייפד ===
כל האייפדים עם מעבד מסדרת M של אפל עם iPadOS 18 יוכלו להפעיל את Apple Intelligence, כולל:<ref></ref>
* iPad Air (M1, דור 5) ואילך
* iPad Pro (M1, דור 5) ואילך

=== אייפון ===
כל מכשירי האייפון עם המעבדים A17 Pro ואילך, עם מערכת ההפעלה iOS 18 יוכלו להפעיל את Apple Intelligence. נכון לזמן ההכרזה, זה כולל את הדגמים אייפון 15 פרו ואייפון 15 פרו מקס.<ref></ref>

== קישורים חיצוניים ==
* 
* [https://www.apple.com/apple-intelligence Apple Intelligence], באתר אפל
* [https://www.youtube.com/watch?v=RXeOiIDNNek&ab_channel=Apple סרטון אירוע ההכרזה], בערוץ היוטיוב של אפל
* 
* 
* 

== הערות שוליים ==

קטגוריה:תוכנות ואפליקציות של חברת אפל
קטגוריה:תוכנות שהושקו ב-2024
קטגוריה:IOS
קטגוריה:בינה מלאכותית
קטגוריה:בינה מלאכותית יוצרת